**Bloque de materias troncais**

**Economía da Empresa**

Introdución

Economía da Empresa trata de explicar a realidade empresarial, como unha rama da economía especializada nun determinado suxeito económico: a empresa. Trátase dunha ciencia que, por unha banda, procura a explicación do fenómeno económico da empresa e, por outra, a actuación sobre ela para alcanzar certos fins. A tendencia actual diríxese a tratar de converter esta disciplina nun corpo de coñecementos interdisciplinarios que traten calquera problema que se formule na empresa.

A empresa é un axente esencial da actividade económica. As empresas constitúen as células elementais de produción que integran o organismo económico a través das cales se conseguen os obxectivos macroeconómicos e, por iso, ocupan a atención dos/das economistas. É na economía contemporánea onde acha a súa plenitude, xa que a división do traballo, a especialización, o desenvolvemento do sistema monetario e a amplitude do mercado crearon o clima necesario para que se dea con precisión e características peculiares a unidade autónoma de produción, que constitúe o obxecto real da economía da empresa. Nesta materia traballaranse cuestións como a razón da existencia das empresas, as súas características, os tipos de organización e de funcionamento, e os factores que inflúen na toma de decisións.

A materia, que emprega un enfoque de presentación baseado na análise de distintas áreas e funcións da empresa, estrutúrase nos bloques seguintes: "A empresa", no que se describen os seus elementos, as súas funcións e os seus obxectivos; "Desenvolvemento da empresa", onde se fai unha análise das decisións de dimensión e localización, e das estratexias de crecemento; "Organización e dirección da empresa", no que se explica a planificación, a organización e a xestión dos recursos da empresa; "A función produtiva", para analizar os procesos produtivos e a estrutura de ingresos e custos derivada deles; "A función comercial da empresa", que repasa as principais decisións da empresa na comercialización dos seus produtos e/ou servizos; "A información na empresa", para comprender a importancia de contar con datos e información relevante e precisa na toma de decisións e no cumprimento das obrigas fiscais; e finalmente "A función financeira", onde se trata de analizar os aspectos salientables das decisión de investimento e financiamento na empresa.

A empresa ten un significado social (crea emprego), canaliza a renda e, conseguintemente, constitúe un elemento de redistribución da renda nacional. O desenvolvemento da actividade empresarial e a acción do/da empresario/a deben estar guiados pola responsabilidade social e o comportamento ético, máis alá da procura duns resultados.

A materia ha permitir o fomento dunha cultura e dun xeito de pensar empresarial, onde se exerciten e medren a creatividade e o espírito de innovación, e se incentive a elaboración de reflexións persoais e a toma de decisións fundamentadas, así como a concepción do erro como fonte de progreso e aprendizaxe. Tamén ha contribuír ao desenvolvemento da competencia matemática e das competencias básicas en ciencia e tecnoloxía, de comunicación lingüística e dixital, da capacidade de aprender a aprender, e do sentido da iniciativa e o espírito emprendedor.

|  | Economía da Empresa. 2º de bacharelato | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. A empresa | | |  |
| * a * d * i * l * m | * B1.1. A empresa e o/a empresario/a. * B1.2. Elementos, funcións e obxectivos da empresa. * B1.3. Clases de empresas. * B1.4. Marco xurídico da actividade empresarial. | * B1.1. Describir e interpretar os elementos da empresa, as clases de empresas e as súas funcións na economía, así como as formas xurídicas que adoptan, e relacionar con cada unha as responsabilidades legais dos/das propietarios/as e xestores/as, e as esixencias de capital. | * EEB1.1.1. Distingue as formas xurídicas das empresas e relaciónaas coas esixencias de capital e coas responsabilidades para cada tipo. | * CD * CMCCT * CSIE |
| * EEB1.1.2. Identifica e valora as formas xurídicas de empresa máis apropiadas en cada caso en función das características concretas, aplicando o razoamento sobre clasificación das empresas. | * CD * CMCCT |
| * EEB1.1.3. Analiza, para un determinado caso práctico, os criterios de clasificación de empresas: segundo a natureza da actividade que desenvolven, a súa dimensión, o nivel tecnolóxico que alcanzan, o tipo de mercado en que operan, a fórmula xurídica que adoptan, e o seu carácter público ou privado. | * CAA * CD * CMCCT |
| * EEB1.1.4. Describe os elementos da empresa en relación coas funcións que desenvolven e os obxectivos que procuran dentro do sistema. | * CCL * CSIEE |
| * a * d * h * i * l * m * p | * B1.5. Contorno da empresa. * B1.6. Responsabilidade social e ambiental da empresa. * B1.7. Funcionamento e creación de valor. | * B1.2. Identificar e analizar os trazos principais do contorno en que a empresa desenvolve a súa actividade e explicar, a partir deles, as estratexias e as decisións adoptadas, e as posibles implicacións sociais e ambientais da súa actividade. | * EEB1.2.1. Identifica os tipos de empresas e de empresarios/as que actúan no seu contorno, así como a forma de relacionar co seu contorno máis próximo. | * CD * CMCCT * CSC * CSIEE |
| * EEB1.2.2. Analiza a relación entre empresa, sociedade e ambiente, e valora os efectos positivos e negativos das actuacións das empresas nas esferas social e ambiental. | * CD * CSC * CSIEE |
| * EEB1.2.3. Analiza a actividade das empresas como elemento dinamizador de progreso, estimando a súa creación de valor para a sociedade e para a cidadanía. | * CSC * CSIEE |
|  | Bloque 2. Desenvolvemento da empresa | | |  |
| * d * i * l * m | * B2.1. Localización e dimensión empresarial. * B2.2. Estratexias de crecemento interno e externo. * B2.3. Pequenas e medianas empresas: estratexias de mercado. * B2.4. Importancia das pequenas e medianas empresas (PME) na economía. * B2.5. Internacionalización, competencia global e tecnoloxía. * B2.6. Empresa multinacional: aspectos positivos e negativos do seu funcionamento. | * B2.1. Identificar e analizar as estratexias de crecemento e as decisións tomadas polas empresas, tendo en consideración as características do marco global en que actúan. | * EEB2.1.1. Describe e analiza os factores que determinan a localización e a dimensión dunha empresa, e valora a transcendencia futura para a empresa desas decisións. | * CCL * CMCCT |
| * EEB2.1.2. Valora o crecemento da empresa como estratexia competitiva e relaciona as economías de escala coa dimensión óptima da empresa. | * CD * CMCCT * CSIEE |
| * EEB2.1.3. Identifica e explica as estratexias de especialización e diversificación. | * CCL * CMCCT * CSIEE |
| * EEB2.1.4. Analiza as estratexias de crecemento interno e externo a partir de supostos concretos. | * CAA * CD * CMCCT |
| * EEB2.1.5. Examina o papel das pequenas e das medianas empresas no noso país, e valora as súas estratexias e as súas formas de actuar, así como as súas vantaxes e os seus inconvenientes. | * CSC * CSIEE |
| * EEB2.1.6. Describe as características e as estratexias de desenvolvemento da empresa multinacional, e valora a importancia da responsabilidade social e ambiental. | * CCL * CSC * CMCCT |
| * EEB2.1.7. Estuda o impacto da incorporación da innovación e das novas tecnoloxías na estratexia da empresa, e relaciónao coa capacidade para competir de xeito global. | * CD * CMCCT * CSC |
|  | Bloque 3. Organización e dirección da empresa | | |  |
| * d * i * l * m * p | * B3.1. División técnica do traballo e necesidade de organización no mercado actual. * B3.2. Funcións básicas da dirección. * B3.3. Planificación e toma de decisións estratéxicas. * B3.4. Organización formal e informal da empresa: deseño e análise da súa estrutura. * B3.5. A xestión dos recursos humanos e a súa incidencia na motivación. * B3.6. Os conflitos de intereses e as súas vías de negociación. | * B3.1. Explicar a planificación, a organización e a xestión dos recursos dunha empresa, valorando as posibles modificacións para realizar en función do ámbito en que desenvolve a súa actividade e dos obxectivos formulados. | * EEB3.1.1. Reflexiona sobre a división técnica do traballo nun contexto global de interdependencia económica para valorar as súas consecuencias sociais. | * CMCCT * CSC |
| * EEB3.1.2. Describe a estrutura organizativa, o estilo de dirección, as canles de información e de comunicación, o grao de participación na toma de decisións e a organización informal da empresa. | * CCL * CMCCT * CSIEE |
| * EEB3.1.3. Identifica a función de cada área de actividade da empresa (aprovisionamento, produción e comercialización, investimento e financiamento, recursos humanos e administrativa), así como as súas interrelacións. | * CD * CMCCT * CSIEE |
| * EEB3.1.4. Investiga sobre a organización nas empresas do seu ámbito máis próximo e identifica vantaxes e inconvenientes, detecta problemas para solucionar, e describe propostas de mellora. | * CAA * CD * CSC * CSIEE |
| * EEB3.1.5. Aplica os seus coñecementos a unha organización concreta, para detectar problemas e propor melloras. | * CAA * CMCCT * CSIEE |
| * EEB3.1.6. Valora a importancia dos recursos humanos nunha empresa e analiza diferentes maneiras de abordar a súa xestión e a súa relación coa motivación e a produtividade. | * CAA * CSC * CSIEE |
|  | Bloque 4. A función produtiva | | |  |
| * a * i * l * m | * B4.1. Produción e proceso produtivo. * B4.2. Función de produción. Produtividade e eficiencia * B4.3. Investigación, desenvolvemento e innovación (I+D+i) como elementos clave para o cambio tecnolóxico e a mellora da competitividade empresarial. | * B4.1. Analizar procesos produtivos desde a perspectiva da eficiencia e a produtividade, e recoñecer a importancia da I+D+i. | * EEB4.1.1. Realiza cálculos da produtividade de distintos factores e interpreta os resultados obtidos, coñecendo medios e alternativas de mellora da produtividade nunha empresa. | * CD * CMCCT |
| * EEB4.1.2. Analiza e valora a relación entre a produtividade e os salarios dos/das traballadores/as. | * CMCCT * CSC |
| * EEB4.1.3. Reflexiona sobre a importancia para a sociedade e para a empresa da investigación e da innovación tecnolóxica en relación coa competitividade e o crecemento. | * CAA * CMCCT * CSC |
| * i * l * m | * B4.4. Custos: clasificación e cálculo dos custos na empresa. * B4.5. Cálculo e interpretación do limiar de rendibilidade da empresa. | * B4.2. Determinar a estrutura de ingresos e custos dunha empresa, calculando o seu beneficio e o seu limiar de rendibilidade, a partir dun suposto formulado. | * EEB4.2.1. Distingue os ingresos e os custos dunha empresa, calcula o seu beneficio ou a súa perda xerados ao longo do exercicio económico, aplicando razoamentos matemáticos, e interpreta os resultados. | * CD * CMCCT |
| * EEB4.2.2. Identifica e calcula os tipos de custos, ingresos e beneficios dunha empresa, e represéntaos graficamente. | * CD * CMCCT |
| * EEB4.2.3. Calcula o limiar de vendas (de rendibilidade) necesario para a supervivencia da empresa. | * CD * CMCCT |
| * EEB4.2.4. Analiza os métodos custo beneficio e custo eficacia como instrumentos de medida e avaliación que axudan á toma de decisións. | * CMCCT * CSIEE |
| * i * l * m | * B4.6. Os inventarios da empresa e os seus custos. Modelos de xestión de inventarios. | * B4.3. Describir os conceptos fundamentais do ciclo de inventario e manexar os modelos de xestión. | * EEB4.3.1. Identifica os custos que xera o almacén e resolve casos prácticos sobre o ciclo de inventario. | * CD * CMCCT |
| * EEB4.3.2. Valora as existencias en almacén mediante diferentes métodos. | * CD * CMCCT |
| * EEB4.3.3. Valora a relación entre o control de inventarios e a produtividade e a eficiencia nunha empresa. | * CMCCT * CSIEE |
|  | Bloque 5. A función comercial da empresa | | |  |
| * d * h * i * l * m | * B5.1. Departamento comercial da empresa * B5.2. Concepto e clases de mercado. * B5.3. Técnicas de investigación de mercados. * B5.4. Comportamento do/da consumidor/a e segmentación de mercados. * B5.5. Variables do márketing-mix e elaboración de estratexias. * B5.6. Estratexias de márketing e ética empresarial. * B5.7. Tecnoloxías da información e das comunicacións e márketing. | * B5.1. Analizar as características do mercado e explicar, de acordo con elas, as políticas de márketing aplicadas por unha empresa ante diferentes situacións e obxectivos. | * EEB5.1.1. Caracteriza un mercado en función de diferentes variables como, por exemplo, o número de competidores e o produto vendido. | * CSIEE |
| * EEB5.1.2. Identifica e adapta a cada caso concreto as estratexias e os enfoques de márketing. | * CAA * CD * CMCCT |
| * EEB5.1.3. Interpreta e valora estratexias de márketing, incorporando nesa valoración consideracións de carácter ético, social e ambiental. | * CD * CMCCT * CSC * CSIEE |
| * EEB5.1.4. Comprende e explica as fases e as etapas da investigación de mercados. | * CCL * CMCCT |
| * EEB5.1.5. Aplica criterios e estratexias de segmentación de mercados en casos prácticos. | * CD * CMCCT |
| * EEB5.1.6. Analiza e valora as oportunidades de innovación e transformación do márketing que xorden co desenvolvemento das tecnoloxías da información e da comunicación. | * CD * CMCCT * CSC |
| * EEB5.1.7. Describe a organización e o funcionamento do departamento comercial da empresa. | * CCL * CMCCT |
| * EEB5.1.8. Determina as necesidades da clientela en relación coas características dos produtos ou dos servizos ofrecidos pola empresa. | * CD * CMCCT * CSC |
|  | Bloque 6. A información na empresa | | |  |
| * d * g * h * i * l * m | * B6.1. Obrigas contables da empresa. * B6.2. A composición do patrimonio e a súa valoración. * B6.3. Resultados da empresa. * B6.4. As contas anuais e a imaxe fiel. * B6.5. Elaboración do balance e da conta de perdas e ganancias. * B6.6. Análise e interpretación da información contable. | * B6.1. Identificar os datos máis salientables do balance e da conta de perdas e ganancias, explicar o seu significado, diagnosticar a situación a partir da información obtida e propor medidas para a súa mellora. | * EEB6.1.1. Recoñece os elementos patrimoniais e a función que teñen asignada. | * CMCCT * CSIEE |
| * EEB6.1.2. Identifica, valora e clasifica os bens, os dereitos e as obrigas da empresa en masas patrimoniais. | * CMCCT |
| * EEB6.1.3. Interpreta a correspondencia entre os investimentos e o seu financiamento. | * CAA |
| * EEB6.1.4. Detecta posibles desaxustes no equilibrio patrimonial, na solvencia e no apancamento da empresa, mediante a utilización de rateos. | * CMCCT |
| * EEB6.1.5. Propón medidas correctoras axeitadas en caso de se detectar desaxustes patrimoniais ou financeiros. | * CAA * CSIEE |
| * EEB6.1.6. Recoñece a importancia do dominio das operacións matemáticas e dos procedementos propios das ciencias sociais como ferramentas que facilitan a solución de problemas empresariais. | * CMCCT * CD |
| * EEB6.1.7. Recoñece a conveniencia do equilibrio económico, patrimonial e financeiro da empresa. | * CMCCT * CSIEE |
| * EEB6.1.8. Valora a importancia da información na toma de decisións. | * CAA * CSIEE |
| * EEB6.1.9. Calcula o resultado do exercicio económico da empresa, empregando os criterios de imputación aplicables. | * CD * CMCCT |
| * EEB61.10. Identifica, interpreta e clasifica os elementos do resultado da empresa. | * CD * CMCCT * CSIEE |
| * a * c * d * h * i * l * m | * B6.7. Fiscalidade empresarial: principais figuras impositivas e elementos clave do súa estrutura e do seu funcionamento. | * B6.2. Recoñecer a importancia do cumprimento das obrigas fiscais e explicar os impostos que afectan as empresas. | * EEB6.2.1. Identifica as obrigas fiscais das empresas segundo a súa organización e a actividade que desenvolvan. | * CMCCT * CSIEE |
| * EEB6.2.2. Describe o funcionamento básico dos impostos que recaen sobre as empresas e destaca as principais diferenzas entre eles. | * CCL * CMCCT |
| * EEB6.2.3. Valora a achega que supón para a riqueza nacional a carga impositiva que soportan as empresas. | * CSC |
|  | Bloque 7. A función financeira | | |  |
| * d * g * i * l * m | * B7.1. Estrutura económica e financeira da empresa. * B7.2. Concepto e clases de investimento. * B7.3. Valoración e selección de proxectos de investimento. * B7.4. Fontes de financiamento interno e externo da empresa. Novas formas de financiamento. * B7.5. Ciclos da empresa. * B7.6. Período medio de maduración. | * B7.1. Valorar proxectos de investimento, xustificar razoadamente a selección da alternativa máis vantaxosa, diferenciar as posibles fontes de financiamento nun determinado suposto e razoar a elección máis axeitada. | * EEB7.1.1. Coñece e enumera os métodos estáticos (prazo de recuperación) e dinámicos (criterio do valor actual neto) para seleccionar e valorar investimentos. | * CD * CSIEE * CMCCT |
| * EEB7.1.2. Aplica métodos estáticos (prazo de recuperación) e dinámicos (valor actual neto), nun suposto concreto de selección de alternativas de investimento para unha empresa. | * CD * CMCCT |
| * EEB7.1.3. Explica as posibilidades de financiamento das empresas diferenciando o externo e o interno, a curto e a longo prazo, así como o custo de cada un e as implicacións na marcha da empresa. | * CCL * CMCCT |
| * EEB7.1.4. Analiza, nun suposto concreto de financiamento externo, as opcións posibles, os seus custos e as variantes de amortización. | * CAA * CD * CMCCT |
| * EEB7.1.5. Analiza e avalía, a partir dunha necesidade concreta, as posibilidades que teñen as empresas de recorrer ao mercado financeiro. | * CAA * CMCCT * CSIEE |
| * EEB7.1.6. Valora as fontes externas e internas de financiamento da empresa. | * CMCCT * CSIEE |
| * EEB7.1.7. Analiza e expresa as opcións financeiras que mellor se adaptan a un caso concreto de necesidade financeira. | * CAA * CMCCT |
| * EEB7.1.8. Aplica os coñecementos tecnolóxicos á análise e á resolución de supostos. | * CD * CMCCT |
| * EEB7.1.9. Identifica e describe os ciclos da actividade da empresa e as súas fases. | * CCL * CMCCT * CSIEE |
| * EEB7.1.10. Calcula, para un determinado suposto práctico, os períodos de maduración da empresa, e distingue as súas fases. | * CMCCT * CAA * CD |